**Referat styremøte i OODK**

Figur

Møtenummer: 5/2024

Dato: 15.5.2024

Klokken: 18:00

Sted: Rustadsaga 12

Tilstede: Unni Bredesen

Espen Jorde

Hege Torp

Hege Wang

Linda Bøhm Knutzen

Lisbeth Bergholt

Forfall: Helle Sangfugl Langmoen (vara)

Christin Grabo (vara)

Figur

**Sak 24/2024: Godkjenning av innkalling og dagsorden**

**Vedtak:** Innkalling og dagsorden vedtatt

**Sak 25/2024: Saker vedtatt på styrets facebook-side siden forrige styremøte**

**Vedtak:** Ingen saker denne gangen

**Sak 26/2024: Gjennomgang og diskusjon av OODKs arkiv (dropbox)**

Hva skal vi ha i arkivet og ønsker vi å omorganisere dette? Hva er det viktig at OODK tar vare på, og hva kan vi la ligge andre steder? Lisbeth orienterte om omorganiseringen.

**Vedtak:** De presenterte forslagene ble vedtatt. Styret fant i tillegg at vi med fordel kan bruke dropbox også for treningsansvarlige om de ønsker dette. Sekretær iverksetter.

**Sak 27/2024: Håndtering av passord for OODKs kontoer**

Styret vurderer en sikrere håndtering av passord, slik at de hverken kommer på avveie eller forsvinner. Espen presenterte mulige løsninger.

**Forslag til vedtak:** Styret ble enige om å bedre rutinene. Disse blir kommunisert til styremedlemmene.

**Sak 28/2024: Klager fra brukere av turveien på Brekke**

Bymiljøetaten får av og til klager fra turgåere om vår bruk av arealet vi leier på Brekke.

Turgåere klager blant annet over at vi forstyrrer ferdsel for andre brukere, “kjefter”/er ufine mot hundeeiere med løse hunder som kommer bort der vi trener og at det flere ganger er observert bobiler parkert for overnatting i helger. Vi er blitt kontaktet av Bymiljøetaten som minner om at området skal brukes på en slik måte at vanlig turtrafikk i minst mulig grad sjeneres, de minner også på tider området kan benyttes av OODK til hundetrening, hverdager 18:00-22:00 og lørdager 09:00 – 16:00. Vi er heller ikke unntatt fra båndvangbestemmelsene.

**Vedtak**:

* Treningsansvarlige for alle fire grener inviteres til å komme med synspunkter på tiltak som kan bidra til å redusere risikoen for klager fra publikum. Styret er opptatt av å bevare et godt forhold både til publikum og til Bymiljøetaten (Oslo kommune). Hege Torp skriver et innlegg på Facebook-siden for treningsansvarlige og styret. Saken følges opp på styremøtet i juni.

**Sak 29/2024: Revidering av «Klubbhåndboken» og «Retningslinjer for trening og kurs»**

Lisbeth presenterte forslag til justering av de to dokumentene. Det er snakk om mindre justeringer, slik at teksten blir i samsvar med dagens praksis.

**Vedtak**:

* Nytt utkast av «Klubbhåndboken» og «Retningslinjer trening og kurs» legges frem på neste styremøte.

**Eventuelt**

* Vi diskuterte Facebook siden «oodk» og ble enige om å bruke denne mer.
* Det har vært et spørsmål om oppbevaring av hundebur på Brekke. Styrets synspunkt:
  + Vi har begrenset med plass inne i hytta og i containere. Vi har hatt problemer med «herreløse» bur i og rundt hytta. Styret innser at medlemmer som reiser kollektivt til trening, har stor nytte av å oppbevare bur på Brekke:
  + Bur som oppbevares på Brekke, bør være sammenleggbare og skal være merket med eiers navn og telefon. Oppbevaring må avklares med treningsansvarlig for den aktuelle grenen.

Antall medlemmer: 409

Økonomi: God

Stevner: Bruks 8.6 og 26.6, rally 15.9, bruks 14.9

Trening/kurs: Er i gang. Vi oppfordrer til bruk av kalenderen på hjemmesiden

Materiell/vedlikehold: Vi kjøper inn mer gjerde

Styret i OODK